Supi suojaa saunaa

Tikkurila Oyj:n Supi-tuoteperheestä löytyy tuotteet kaikkiin saunan sisäpintoihin. Puupintojen luonnollisuutta ja puhtaana pysymistä edistävät turvalliset vesiohenteiset ja sävytettävät saunasuojat sekä öljyt.

Supi-perheen uusin tulokas on sävytettävä, kasviöljypohjainen **Supi Lattiaöljy**, jokasisältää homeenestoaineita. Sillä saa saunan puulattiaan ja puisiin lattiaritilöihin vettä ja likaa hylkivän pinnan. Lattiaöljyllä voi käsitellä sekä uudet että vanhat puulattiat ja -ritilät. Kertakäsittely riittää.

**Supi Saunavaha** on erinomainen luonnonvahaa sisältävä, puuhun imeytyvä suoja-aine kosteiden tilojen seiniin, kattoihin ja lauteisiin. Värittömän, sävytettävän vahan sekä valmisvärien mustan ja valkoisen lisäksi Supi Saunavahaa saa myös hillityn harmaana.

**Supi Saunasuoja** on sävytettävä vesiohenteinen suoja-aine saunan paneeliseiniin ja -kattoihin. Se muodostaa likaa ja vettä hylkivän pinnan. Tuote sisältää homeenestoainetta.

Uusille tai aiemmin öljytyille lauteille soveltuu **Supi** **Laudesuoja, jolla voi myös syventää puun omaa väriä. P**arafiiniöljy imeytyy puuhun hyvin ja suojaa sitä kosteudelta ja likaantumiselta. Laudesuoja ei ole sävytettävä.

Saunan tunnelmaa tehostetaan usein tunnelmavalaistuksella, joka onkin edellytys **Supi Arctic**inhelmiäismäisen efektin näkymiselle. Tuote sisältää homeenestoaineita, jotka suojaavat käsiteltyä puupintaa vuosia. Supi Arctic sävytetään [Arctic-värikartan](http://www.tikkurila.fi/kotimaalarit/varit/varikartat_sisamaalaukseen/arctic-varikartta) luonnonläheisiin väreihin.

**Saunakin kaipaa pesua**

Joskus voi riittää pelkkä pesu, jotta saunasta saa taas puhtaan ja raikkaan. **Supi Saunapesu** on tehokas mutta hellävarainen puhdistusaine, joka desinfioi ja valkaisee puupinnat sekä liuottaa kalkkia laattapinnoilta. Saunapesu soveltuu saunan ja kosteiden tilojen puu-, metalli- ja kaakelipintojen puhdistukseen.

**Lisätietoja:**

Tikkurila Oyj

Marja Koivusaari, tuotepäällikkö, sisämaalit, BU Finland

Puh. 020 191 2113, matkapuh. [040 567 7223](http://search.tpc.tikkurila.biz:80/Pages/peopleresults.aspx?k=%22%2B358405677223%22)

S-posti marja.koivusaari(at)tikkurila.com

[www.tikkurila.fi](http://www.tikkurila.fi)

**Kuvia:** [Supi-saunatuotteet](http://213.138.147.67/tikkurila/Engine?id=DkweK79h)

Jos yllä oleva linkki ei aukea, kopioi tämä osoite selaimeesi:

<http://213.138.147.67/tikkurila/Engine?id=DkweK79h>

Tikkurila on jo 150 vuoden ajan tarjonnut kuluttajille ja ammattilaisille helppokäyttöisiä ja kestäviä ratkaisuja pintojen suojaamiseen ja kaunistamiseen. Tikkurila haluaa olla johtava maaliyhtiö Pohjoismaissa sekä Venäjällä ja muissa valituissa Itä-Euroopan maissa.